|  |
| --- |
| Корпоративни комуникации |
| А1 България |
| 0882 201 215 |
| http://www.а1.bg |
| http://www.facebook.com/A1Bulgaria |

София,

06 февруари 2025 г.

**А1 и ЦСКА със стратегическо партньорство в името на българския спорт**

* *За първи път А1 стартира подкрепата си за отбора през 2016 година.*
* *Брандингът на компанията ще бъде разположен на гърба на екипите на първия мъжки отбор на ЦСКА.*
* *Спонсорството обхваща подкрепа за основния мъжки отбор, както и допълнителни инициативи, насочени към развитието на българския спорт и младите таланти.*

А1 и ПФК ЦСКА обявяват ново стратегическо партньорство, насочено към развитието на българския спорт. В рамките на това сътрудничество А1 става основен технологичен партньор на ЦСКА в редица спортни инициативи и социално значими проекти. Като част от новия договор, логото на А1 ще заеме място на гърба на екипите на първия мъжки отбор на ЦСКА. Освен това, логото ще бъде представено на тренировъчната база в Панчарево, както и на LED системата по време на домакински срещи.

За първи път телекомуникационната компания подкрепи отбора през 2016 година. Днес ЦСКА цели да бъде повече от спортна институция, като се превърне в социално отговорен клуб, който подкрепя талантите от ранна детска възраст и застава зад обществено значими каузи.

„За А1 спортът е движеща сила за развитие, изграждане на дисциплина и стремеж към върхови резултати. Ние инвестираме в множество спортове, защото вярваме, че българските спортисти олицетворяват духа на успеха и вдъхновяват младите. ЦСКА е клуб с дългогодишна история, чиято амбиция и воля за победа съвпадат с нашите ценности. Това партньорство е не просто подкрепа за един отбор, а инвестиция в бъдещето на българския спорт. Заедно с ЦСКА ще продължим да вдъхновяваме, да развиваме и да изграждаме победители – както на терена, така и извън него“, заяви Симеон Донев, старши директор „Маркетинг“ в А1 България.

Магдалина Андреева, маркетинг директор на ЦСКА, допълни: „Сключването на партньорство с А1 е поредно доказателство за това, че ЦСКА е не само футболен клуб, а институция с огромно обществено влияние. Радваме се, че ще обединим усилия с партньор, който споделя нашата страст към успеха и нашата мисия за подкрепа на българския спорт“.

С новото партньорство А1 и ЦСКА затвърждават своята ангажираност към развитието на българския спорт. Обединявайки усилията си, те се стремят да вдъхновят новите поколения спортисти и да допринесат за утвърждаването на социално отговорни практики в спорта. Освен активната подкрепа за българския спорт, А1 излъчва първокласно спортно съдържание чрез каналите MAX Sport, които дават възможност на феновете да следят водещи спортни първенства и събития от цял свят.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e* *303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*